**UDKAST 28/11-2014**

Bekendtgørelse om gebyr for registrering af rettigheder over

luftfartøjer mv.

I medfør af § 31 i lov om registrering af rettigheder over luftfartøjer, jf. lovbekendt-gørelse nr. 1035 af 28. august 2013, fastsættes efter bemyndigelse:

**§ 1.** Til dækning af de omkostninger, der er forbundet med Trafikstyrelsens førelse af det rettighedsregister, der er nævnt i§ 1, stk. 1, 2. pkt., i lov om registrering af rettigheder over luftfartøjer, betales gebyrer i henhold til denne bekendtgørelse.

**§ 2.** For registrering af rettigheder over luftfartøjer som nævnt i § 2, nr. 2 og 3, i lov om registrering af rettigheder over luftfartøjer betales et gebyr på kr. 4700.

**§ 3.** Gebyret betales for ethvert dokument, som anmeldes til registrering, og som skal indføres i dagbogen.

**§ 4.** Afvises et dokument, betales ikke nyt gebyr, hvis dokumentet anmeldes til registrering på ny inden 3 måneder regnet fra den første anmeldelse til registrering.

**§ 5.** Gebyrfri er registrering af

1) adresseændringer,

2) umyndiggørelse og lavværgemål, jf. § 1, stk.

3, i lov om registrering af rettigheder over

luftfartøjer,

3) meddelelser som nævnt i § 11 i lov om registrering af rettigheder over luftfartøjer,

4) rådighedsfratagelse efter konkurslovens

§ 26 og

5) retspant.

*Stk. 2.* Gebyrfri er endvidere anmodning om

1) sletning,

2) ophævelse af anmærkning,

3) fristforlængelse eller endelig indførelse i rettighedsregisteret af et dokument, som er registreret med frist, og

4) sletning af rettigheder, som ikke har opnået

dækning ved tvangsauktion, jf. retsplejelovens

§ 581.

**§ 6.** For attester, afskrifter, udskrifter, fotokopier eller lignede, der udfærdiges af rettighedsregisteret, betales et gebyr på kr. 500 pr. dokument.

**§ 7.** Gebyret forfalder til betaling, når dokumentet anmeldes til registrering, eller når attest, afskrift, udskrift, kopi mv. rekvireres.

**§ 8.** Bekendtgørelsen træder i kraft den 1. januar 2015.

*Stk. 2.* Samtidig ophæves bekendtgørelse nr.

51 af 22. januar 2009 om gebyr for registrering af rettigheder over luftfartøjer.

*Trafikstyrelsen, den 2014*

CARSTEN FALK HANSEN

/ Lars Colding Laustrup